b"\n_START_ARTICLE_\nSanta Maria presso San Satiro\n_START_PARAGRAPH_\nSanta Maria presso San Satiro er en kirke i Milano.\n_START_SECTION_\nBygningen\n_START_PARAGRAPH_\nKirken ligger p\xc3\xa5 stedet til et primitivt tilbedelsessted oppreist av erkebiskopen Anspertus i 879, dedisert til sankt Satyrus, bror til helgenene Ambrosius og Marcellina. Den n\xc3\xa5v\xc3\xa6rende kirken ble bygget fra 1472 til 1482 under oppdrag fra hertug Galeazzo Maria Sforza. If\xc3\xb8lge noen kilder, var arkitekten Bramante, som nylig hadde flyttet fra Marche. Imidlertid viser dokumenter som er funnet senere at Bramante bare spilte en mindre rolle. Mesteparten av arbeidet tilskrives Giovanni Antonio Amadeo, som tegnet fasaden. Man regner det derimot som sikkert_NEWLINE_at perspektivet av sakristiet er malt av Bramante._NEWLINE_Kirken er treskipet med (hovedskip og to sideskip) og t\xc3\xb8nnehvelv. Krysset mellom hovedskip og tverrskip er overdekket med en halvkuleformet kuppel. _NEWLINE_P\xc3\xa5 grunn av hovedveien ble koret redusert. Bramante malte et perspektiv som erstatning og skapte dermed et av de f\xc3\xb8rste eksemplene p\xc3\xa5  trompe l'oeil i kunsthistorien.\n_START_SECTION_\nInteri\xc3\xb8ret\n_START_PARAGRAPH_\nOpprinnelig var interi\xc3\xb8ret dekorert med hvitt og gull. Veggene hadde fresker av Borgognone, men de er n\xc3\xa5 overf\xc3\xb8rt til Pinacoteca di Brera. Det gamle sacellum (relikvieskrin) i San Satiro var ogs\xc3\xa5 dekket med cotto-dekorasjoner og smykket med et terrakotta-portrett av \xc2\xabDen d\xc3\xb8de Kristus\xc2\xbb, utf\xc3\xb8rt av Agostino de Fondulis. I sakristiet er det ogs\xc3\xa5 flere terrakottabyster av samme kunstner, inspirert av Portinari-kapellet i Sant'Eustorgio eller av Colleoni-kapellet._NEWLINE_Klokket\xc3\xa5rnet er enda en del av den romanske bygningen som gikk forut for rekonstruksjonen i 1480-\xc3\xa5rene. Baptisteriet som ble  tilbygget kirken er ogs\xc3\xa5 fra 1400-tallet."